
Dumnezeu a făcut pe om androgin, adică 
bărbat şi femeie. Dar înțelepciunea fără mar- 
gini a Lui, Care pe toate le-a facut mai presus 
de înțelepciunea omenească, n-a înzestrat pe 
femeie cu însuşirile bărbatului, nici pe bărbat 
cu însuşirile femeii. 

Numai împreună pot să formeze omul. 
Pentru că a zis Domnul Dumnezeu: „Nu este 
bine să fie omul singur; să-i facem ajutor po- 
trivit pentru el” (Facerea 2, 18). Aşa a facut 
Dumnezeu femeia si a adus-o la Adam. Iar 
Adam a zis: „lată aceasta-i os din oasele mele 
și carne din carnea mea’ (Facerea 2, 23). Aici 
e egală femeia cu bărbatul. Că-i os si carne de 
bărbat, din coasta lui; adică după fire, nu după 
dregătorie. 

Dumnezeu a pedepsit-o pe Eva imediat 
după cădere, căci ea a întins mai întâi mâna 
către pomul așezat în mijlocul raiului. „Și a 
zis Domnul Dumnezeu către femeie: «Pentru 

ce ai făcut aceasta?» (Facerea 3, 13). Ea însă a 
dat vina pe şarpe. Atunci Dumnezeu i-a dat 
primul canon: „Voi inmulti mereu necazurile 
tale, mai ales în vremea sarcinii tale; în dureri 
vei naşte copii’. Apoi a doua pedeapsă: ,,a- 
trasă vei fi către bărbatul tău şi el te va 
stăpâni” (Facerea 3, 16). 

De aceea, cât ar fi femeia de învățată, tre- 
buie să fie supusă bărbatului, pentru că 
bărbatul e capul femeii, iar Hristos cap al 
bărbatului (I Corinteni 11, 3). Aceasta este 
ordinea în ierarhia familiei. Pe femeie însă a 
lăsat-o Dumnezeu ajutătoare bărbatului, de 
aceea spune Sf. loan Gură de Aur că „femeia 
este liman bărbatului”. Bărbatul, săracu', vine 
acasă amărât; cele mai mari greutăți: în soci- 
etate, în conducere, în războaie, mare răspun- 
dere în întreprinderi; vine obosit şi femeia 
trebuie să-i fie liman. 

Să ştie să-l întâmpine totdeauna cu un 
cuvânt bun, cu blandete; să-i pregătească 
mâncarea, să-i facă haine, să-l pornească spre 
tot lucrul bun, să-l primească atunci când vine 

de undeva. Întotdeauna ea trebuie să fie aceea 
care trebuie să-l odihnească pe bărbat. 

Dar cea mai mare misiune pe care o are 
femeia în familie nu e aceasta. Nici să-i facă 
îmbrăcăminte bărbatului, nici să-i ţese, nici 
să-i coasă, nici să-i facă mâncare. Cea mai 
mare misiune a femeii în familie — rostul ei — e 
să fie mamă de copii! Să ferească Dumnezeu 
pe femeia aceea care vrea să înlăture durerea 
nașterii (de dureri veşnice vei da), pentru că 
primul canon acesta a fost: „în dureri vei 
naște fii”. Zice Sfântul loan Gură de Aur: 
„Dacă fugi de durerea nașterii, de durere 
veșnică vei da, cea din iad”. Dumnezeu a 
pus împreună, cu măsură, dulceata unirii 
trupesti cu durerea naşterii. lar dacă fugi de 
durere spre plăcere, vei da de durere veşnică, 
pentru că nu vrei durerea pe care a rânduit-o 
Dumnezeu. 

Vrei să trăieşti în plăcere și să omori 
copiii? Ferească Dumnezeu, mai bine nu te 
nășteai decât să omori copiii, pentru că e păcat 
împotriva Duhului Sfânt. Unde poate găsi 

copilul salas mai bun ca în pântecele maicii 
lui? Iar tu să-l scoţi şi să-l dai la câini? Unde 
se mai întâmplă una ca asta? Care lupoaică — 
spune Sfântul Efrem Sirul — care leoaică, care 
ursoaică şi-ar omori fiul său? lar tu îl omori?! 
Tu, fiinţă rațională, cuvântătoare, te faci mai 
rea decât lupii, decât leii, decât ursi1? Vino şi 
vezi o scroafă sălbatică cu purcei. Când stă- 
team în pădure am întâlnit una cu vreo două- 
zeci de pui în munte, la Poiana Crainicului. 
Eu eram singur. Avea purcelusi mici, abia pu- 
teau merge. În gură lua lemne şi-i mâna, iar ei 
tipau. Şi am dat fata în faţă cu ea. Să ferească 
Dumnezeu! Eram cu cutia cu Preacuratele 
Taine la mine; m-am întors si m-am agăţat de- 
un brad. S-a repezit ca fulgerul la mine! Dacă 
te-ai atins de unul din pui, gata, te-a făcut 
praf! Poate să te omoare tot atunci; chiar și 
vânătorii se tem. Aşa își apără purcelul scroa- 
fa sălbatică. Așa-s legile firii; așa-i este dat de 
Dumnezeu firii mamei să fie. Dar omul ra- 
tional să fie oare mai rău decât toate fiarele 


sălbatice? De ce să-și omoare copilul? Vai și 
amar de acele mame! 

Dar prin ce se va mântui femeia? Ne 
spune Sfântul Apostol Pavel, vasul alegerii: 
„Ea se va mântui prin naștere de fii, dacă va 
stărui cu înțelepciune, în credinţă, în iubire și 
în sfintenie.” (I Timotei 2, 15). Iar dumneze- 
iescul Gură de Aur, care merge în urmă la 
tâlcuirea Sf. Apostol Pavel, zice: „Femeia, 
când a murit născând, moare pe altarul jertfei; 
e martira!” Tocmai de aceea Biserica o pre- 
gateste pe femeia însărcinată pentru moarte. 
Poate să fie oprită 30 de ani de la împărtășire; 
dacă-i gravidă, gata: n-ai voie s-o opresti. La 
cele tinere mai cu seamă durerea nașterii e ca 
din iad. Așa spune la Psaltire: „Cutremur i-a 
cuprins pe ei acolo; dureri ca ale celei ce 
naşte” (Ps. 47, 6). De aceea Părinţii rânduiesc, 
luminati de Duhul Sfânt, ca femeia însărci- 
nată să nu fie oprită de la Sfânta împărtășanie, 
pentru că la naștere se poate întâmpla să 
moară. Dar dacă moare la naștere, si-si pune 


viaţa pentru copil, e martiră. Și în durerile 
acelea iartă Dumnezeu toate păcatele! 

E ca o muceniţă, întocmai cu o martira! 

A venit deunăzi la mine o femeie: că i-a 
zis doctorul că nu poate face copii și să-i dau 
voie să facă avort. Fugi de-aici, femeie! Ai 
venit să mă înveți tu pe mine? Să înveţi pe 
popa carte? Să mori de-o mie de ori mai bine 
şi să te faci martira, numai să te spovedesti și 
să te împărtășești! Să-ţi dau eu voie să faci 
crimă? 

Dacă moare femeia născând, moare la da- 
toria ei cea mai sfântă: mamă de copii. 

De aceea femeia trebuie să nască copii; dar 
nu numai atât, ci trebuie să-i crească în frica şi 
certarea Domnului. Iar la această osteneala tre- 
buie să ia parte şi bărbatul, nu numai femeia. 
Amândoi au făcut copiii. Dacă nu-i cresc în 
frica şi certarea Domnului, vai şi-amar câte 
greutăți vor avea în viata. Se fac fiare, nu copii. 

Ce să spunem despre rolul femeii în Bi- 
serică? Am auzit că protestanții au ajuns să 
hirotonească femeia preot. De la zidirea lumii 

a întemeiat Dumnezeu preoția; au fost Moise 
şi Aaron, fiii lui Levi, preoții Legii vechi; apoi 
slujitorii Legii noi: Apostolii, episcopii şi 
preoții. Niciodată nu a dat poruncă Dumnezeu 
să se hirotonească femei. Încă de la începu- 
turile Bisericii creştine au fost însă hirotesite 
diaconite. Ce-i hirotonia? Hirotonia se face în 
altar, iar hirotesia în afară de altar. La hirote- 
sie e o singură rugăciune arhierească, care se 
rostește pentru slujitorii inferiori ai Bisericii, 
pentru ierarhia inferioară: portarii, citeții, 
cântăreții, ipodiaconii... Toţi aceștia erau hi- 
rotesiti întocmai ca si diaconitele. Hirotesia 
este deci o mică sfințire care se dă slujitorilor 
inferiori. Hirotonia este pentru slujitorii supe- 
riori: diaconi, preoți, episcopi. 

Diaconitele au încetat să mai existe încă 
din secolul al IV-lea în Biserica Răsăriteană, 
iar în Biserica Apuseană din secolul al XI-lea. 
Să nu credeţi însă că diaconita citea ectenii ca 
diaconul, sau citea Evanghelia, sau se săruta 
cu preotul la Sfânta Masă, sau se împărtășea 
impreună cu preotul, așa cum fac clericii. 


Nicidecum. Diaconitele aveau şapte misiuni 
în Biserică, dar nici una nu avea hirotonie, 
după cum hotărăște canonul 9 de la al VI-lea 
Sinod ecumenic. 

Care erau aceste șapte slujiri? 

Prima misiune a diaconiţei era aceea de a 
şti câte femei văduve sunt, care este starea lor 
materială, cu ce pot fi ajutate de Biserică. 

A doua misiune era să ştie câte fecioare 
are Biserica. Mai ales în timpul marilor per- 
secutil, când nu erau mănăstiri ca azi cu cru- 
cea în vârf, era greu de ţinut numărul lor. Dar 
cine erau fecioarele Bisericii? Erau fetele 
care se hotărau în casa părintească să păzească 
fecioria. Părinții, creştini fiind, le dădeau 
voie. Atunci isi făceau o chiliuţă în care pu- 
neau icoane; si acolo petreceau în post și 
rugăciune. Așa a fost Sfânta Varvara. Până în 
secolul VI fecioarele nu puteau fi calugarite 
de preot, ci numai de episcop. Episcopul sfin- 
tea pe cele care și-au afierosit viata lui Hris- 
tos. Mergea in casele lor la tundere, le punea 
coronita în fata părinților, nu in fata altarului. 


10 


A treia misiune era catehizarea si botezul 
femeilor. Le învățau Simbolul de credinţă şi 
legea creştină pe cele ce urmau să se boteze; 
le ajutau la dezbracare şi îmbrăcare, le ungeau 
cu Sfântul Mir la Taina Botezului. 

A patra misiune era strângerea de miloste- 
nii de la Biserică pentru săraci și necăjiţi, pen- 
tru cei aflați în nevoi. Diaconitele trebuiau să 
știe care erau cei mai necăjiţi oameni din 
cetate; să știe cui să împartă milostenia de la 
Biserică; să arate episcopului cine și cu ce ar 
mai trebui ajutat. 

A cincea misiune era curăţenia si buna 
rânduială în Sfântul Altar. Aduceau din vre- 
me tămâie, smirnă, ulei și lumânări de ceară. 
Intrau însă în Sfântul Altar în afara slujbelor, 
fără să se atingă de Sfânta Masă, de Sfântul 
Jertfelnic. 

A șasea misiune era aceea de a sluji la 
mesele pe care Biserica le dădea în duminici 
şi sărbători. Tot atunci se adunau femeile un- 
deva deoparte, iar diaconitele le învățau cu- 
vintele Evangheliei. 

A şaptea misiune pe care o aveau dia- 
conitele era de a păstra mare ordine și rân- 
duială în biserică: bărbații în dreapta, femeile 
în stânga, la mijloc o cărare; bătrânii în frunte, 
cei tineri mai în spate. 

lată, acestea erau slujirile diaconitelor; iar 
nu să poarte stihar sau să zică ectenii. În istoria 
creștinismului, a Sfintei Evanghelii, nu găsim 
vreodată pe Apostoli hirotonind vreo femeie. 
Au fost într-adevăr femei „întocmai cu Apos- 
tolii” — femeile mironosite: Maria Magdalena, 
Maria lui Cleopa, Maria lui Iacov cel mic, 
Joana lui Huza, Salomeea, lunia, Iulia, Marta 
și Mania, împreună cu toate celelalte. Erau in- 
tocmai cu Apostolii, au urmat pe Mântuitorul 
pretutindeni până la Înviere, s-au invrednicit a 
fi primele care au văzut pe Domnul înviat. Si 
totuși, cât erau de mari, n-au îndrăznit Apos- 
toli să le hirotonească! Biserica le cinstește ca 
pe niște Apostoli, dar nu ca preotese. 

A zis Apostolul: „Ca în toate Bisericile 
sfinţilor, femeile voastre să tacă în biserică” 
(I Corinteni 14, 34). Iar în societate, măcar că 

uneori face serviciu întocmai cu bărbatul, 
poate sluji ca în biserică. Dar cum? Să zicem 
că în tara asta, acum, s-ar face întuneric 
beznă. Nici soare, nici stele, nici măcar cât de 
puţină lumină. Toţi în întuneric. Dar în timpul 
ăsta o mână binefăcătoare pune într-un sfesnic 
o lumânare. Sigur, toți s-ar bucura c-a apărut 
o rază de lumină. Cei care stau mai aproape 
de lumânare primesc mai multă lumină, cei 
de mai departe mai puțină, dar fiecare vede o 
zare de lumină si e o bucurie pentru toți. Dar 
lumânarea asta, care stă în slujba tuturor, 
vorbește oare? Nu vorbeşte. Tace! Face două 
lucruri în folosul tuturor: se jertfeste si lumi- 
nează; dăruieşte lumină tuturor și se jertfeste, 
încetul cu încetul, până ajunge la sfeșnic. 
Sfântul loan Gură de Aur spune: „Tace lumi- 
nând, se jertfeste tăcând!”. Acesta este rolul 
femeii în societate. La locul ei de muncă, 
unde a rânduit-o Dumnezeu, dacă-i curată, 
dacă-i credincioasă, dacă-i corectă, dacă-i 
harnică, dacă-i pricepută la toate problemele, 
ea nu trebuie să predice. Viaţa ei predică! 

Mustra şi ceartă pe cei de lângă tine prin 
puterea lucrării, nu prin multa vorbire. 

În felul acesta femeia e o lumină în sfesnic 
pentru societate, pentru toți cei care o văd, o 
aud şi o înţeleg. 


Textul broşuri: reproduce articolul cu același 
titlu, semnat de Părintele Cleopa, apărut în 
revista „Teologie si Viaţă” nr. 1-4/1998. 
Editura Trinitas, laşi, 2003 


